**Հեյդի Ալեքսանդեր** (անգլ.՝ Heidi Alexander, ապրիլի 17, 1975(1975-04-17), Սուինդոն, Ուիլտշիր, Միացյալ Թագավորություն), բրիտանացի քաղաքական գործիչ, Մեծ Բրիտանիայի լեյբորիստական կուսակցության անդամ։ Արևելյան Լուիշեմ շրջանից ընտրվել է Մեծ Բրիտանիայի խորհրդարանի պատգամավոր։ 2015-2016 թվականներին եղել է Մեծ Բրիտանիայի առողջապահության նախարար։

Վաղ տարիներ
-----------

Հեյդի Ալեքսանդերը ծնվել է 1975 թվականին Սուինդոն քաղաքում, էլեկտրիկի ընտանիքում։ Իր հայրենի քաղաքում ավարտել է Չյորչֆիլդի հանրակրթական դպրոցը, ինչպես նաև Դարհեմի համալսարանի Գրեյ քոլեջը, որտեղ Եվրոպայի քաղաքային և տարածաշրջանային զարգացման ոլորտում ստացել է աշխարհագրության բակալավրի և մագիստրոսի աստիճան։

1999 թվականից մինչև 2005 թվականն աշխատել է որպես խորհրդարանի անդամ Ջոան Ռադդոկի օգնական։ Նա նաև անապահով մարդկանց հագուստի օգնության բարեգործական արշավի կազմակերպիչ է եղել։

Քաղաքական կարիերա
-----------------

2004 թվականին Հեյդի Ալեքսանդերն Էվելին շրջանից ընտրվել է Լոնդոնի բորո Լուիշի խորհրդի անդամ, որից հետո նշանակվել է Լուիշեմի քաղաքապետի տեղակալ։ 2006 թվականին դարձել է Լուիշեմի կառավարության անդամ։ 2009 թվականին Ալեքսանդրը ներկուսակցական ընտրություններում ընտրվել է Արևելյան Լուիշ շրջանի պատգամավորության թեկնածու։ 2010 թվականին հաղթել է այդ ընտրատարածքում և ընտրվել Համայնքների պալատում։ Պալատում վերընտրվել է 2015 թվականին։

Խորհրդարանում եղել է համայնքների և տեղական ինքնակառավարման հարցերով կոմիտեի անդամ։ 2010 թվականին Մեծ Բրիտանիայի լեյբորիստական կուսակցության առաջնորդի ընտրություններում աջակցել է Էնդի Բերնհեմին։ Իր խորհրդարանական կարիերայի սկզբում աշխատել է որպես շրջակա միջավայրի, պարենի և գյուղատնտեսության հարցերով ստվերային նախարար Մերի Քրեյի անձնական խորհրդարանական քարտուղար։ 2012 թվականից հանդիսացել է ընդդիմության խորհրդարանական կազմակերպիչը, ինչպես նաև 2013 թվականի դեկտեմբերից Լոնդոնի գործերով ստվերային նախարարը։ Նա «Կյանքի վերջի ընտրություն» պատգամավորական խմբի նախագահն է (անգլ.՝ The End of Life Choice)՝ հանդես գալով էվթանազիայի պաշտպանության համար։

2015 թվականի սեպտեմբերի 13-ին Ջերեմի Քորբինի աշխատակազմում նշանակվել է Մեծ Բրիտանիայի առողջապահության ստվերային նախարար։ 2016 թվականի հունիսի 26-ին՝ Եվրամիությունից Մեծ Բրիտանիայի դուրս գալու հանրաքվեի արդյունքների հրապարակումից և արտաքին գործերի ստվերային նախարար Հիլարի Բենի հրաժարականից հետո Ալեքսանդերը մի շարք այլ ստվերային նախարարների հետ միասին հրաժարական է տվել։ Նրա փոխարեն այդ պաշտոնում նշանակվել է Դայան Էբոթը։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Архивированная копия». Արխիվացված է օրիգինալից 2012 թ․ մայիսի 6-ին. Վերցված է 2010 թ․ մայիսի 19-ին. `{{cite web}}`: Invalid `|url-status=да` (օգնություն)
2. ↑  «Heidi Alexander on Twitter». Վերցված է 2016 թ․ հունիսի 26-ին.
3. ↑  «Heidi Alexander». *THE HONEYBALL BUZZ*. Արխիվացված է օրիգինալից 2014 թ․ հունվարի 1-ին. Վերցված է 2020 թ․ ապրիլի 29-ին.
4. ↑  «Heidi Alexander». *politics.co.uk*.
5. ↑  «Архивированная копия». Արխիվացված է օրիգինալից 2013 թ․ մարտի 4-ին. Վերցված է 2013 թ․ փետրվարի 24-ին. `{{cite web}}`: Invalid `|url-status=да` (օգնություն)
6. ↑  «Andy Burnham». *labour.org.uk*. Արխիվացված է օրիգինալից 2013 թ․ դեկտեմբերի 17-ին.
7. ↑  «Архивированная копия». Արխիվացված է օրիգինալից 2013 թ․ մարտի 4-ին. Վերցված է 2013 թ․ փետրվարի 24-ին. `{{cite web}}`: Invalid `|url-status=да` (օգնություն)
8. ↑  «APPG on Choice at the End of Life. Since 2015 she is the Shadow Health Secretary. — Who we are». *appg-endoflifechoice.org.uk*. Արխիվացված է օրիգինալից 2013 թ․ հունվարի 6-ին.
9. ↑  «Who's staying and who's going in the shadow cabinet?». BBC. 2016 թ․ հունիսի 27. Վերցված է 2016 թ․ հունիսի 28-ին.